Jelaskan Rejimen 881 PUTD dari Pasukan Udara Tentera Darat Malaysia dalam bahasa melayu

881 Skuadron telah ditubuhkan  pada tahun 1995 dengan 10 buah helikopter perhubungan jenis SA.316 Alouette III yang dipindahkan dari Tentera Udara DiRaja Malaysia bersama-sama sekumpulan pegawai juruterbang yang akhirnya diserap menjadi anggota PUTD.  881 Skuadron di bawah perintah seorang Leftenan Kolonel.

Pada Tahun 2006, 881 Skuadron diperkuatkan dengan penghantaran 11 buah helikopter A109 Hirundo LOH. 5 buah A109 dihantar dalam bulan Disember 2005 dan bakinya dihantar dalam tahun 2006. Pasukan Udara Tentera Darat menjadi pengendali pertama A109 LOH di Asia. Helikopter-helikopter ini akan diberikan persenjataan seperti roket 70mm,AIM twin packs dan meriam 20mm. Senjata M134 Minigun turut dilengkapkan kepada helikopter ini. Rejimen ini berperanan sebagai rejimen tinjau yang akan melaksanakan penugasan tinjauan udara disamping melaksanakan tugas-tugas pengangkutan udara yang lain. Sebuah helikopter jenis ini terhempas pada 2014 lalu meninggalkan 10 buah unit dalam inventori.